laion/Wikipedia-Exotic huggingface dataset:
কস্তুরিরানি পাত্তো

কস্তুরিরানি পাত্তো (তামিল: கஸ்தூரி பட்டு; জন্ম ৯ আগস্ট ১৯৮১) হলেন একজন তামিল বংশোদ্ভূত মালয়েশীয় রাজনীতিবিদ, যিনি দেশটির পাকাতান হারাপান জোটের ডেমোক্রেটিক অ্যাকশন পার্টির রাজনীতির সাথে যুক্ত। তিনি মালয়েশীয় আইনসভার নিম্নকক্ষ দেওয়ান রাকয়াতের বাতু কাওয়ান আসনে ২০১৩ সাল থেকে সংসদ সদস্য হিসেবে দায়িত্ব পালন করছেন। কস্তুররানি পাত্তো ১৯৭৯ সালের ৯ আগস্ট মালয়েশিয়ার পেরাক রাজ্যের রাজধানী ইপোহতে জন্মগ্রহণ করেন। তার বাবা ডেমোক্রেটিক অ্যাকশন পার্টির সাবেক রাজনীতিবিদ পেরুমলপাত্তো মালয়েশীয় আইনসভার নিম্নকক্ষের সদস্য ছিলেন। ২০১৩ সালে মালয়েশীয় সাধারণ নির্বাচনে তিনি ডেমোক্রেটিক অ্যাকশন পার্টির হয়ে পেনাং রাজ্যের বাতু কাওয়ান থেকে প্রতিদ্বন্দ্বিতা করেন। নির্বাচনে তিনি ৩৬,৬৩৬ ভোট পেয়ে নির্বাচিত হন, যা ছিল প্রদত্ত ভোটের ৭২.৯৭%। ২০১৮ সালের মালয়েশীয় সাধারণ নির্বাচনে তাকে পুনরায় বাতু কাওয়ান থেকে মননোনয়ন দেয় ডেমোক্রেটিক অ্যাকশন পার্টি। এবার তিনি ৪২,৬৮৩ ভোট পেয়ে নির্বাচিত হন, যা ছিল প্রদত্ত ভোটের ৭৮.০২%। "Portal Rasmi Parlimen Malaysia - Ahli Parlimen"। Parlimen.gov.my। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৪।  "Patto's daughter among new faces for Penang DAP"। Free Malaysia Today। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৪।  "Federal Government Gazette - Notice of Contested Election, Parliament for the State of Penang [P.U. (B) 173/2013]" (পিডিএফ)। Attorney General's Chambers of Malaysia। ২৬ এপ্রিল ২০১৩। সংগ্রহের তারিখ ২০১৬-০৫-১০। [স্থায়ীভাবে অকার্যকর সংযোগ] "Federal Government Gazette - Results of Contested Election and Statements of the Poll after the Official Addition of Votes, Parliamentary Constituencies for the State of Penang [P.U. (B) 214/2013]" (পিডিএফ)। Attorney General's Chambers of Malaysia। ২২ মে ২০১৩। ২০১৯-০৩-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৫-১০।  "His Majesty's Government Gazette - Notice of Contested Election, Parliament for the State of Penang [P.U. (B) 236/2018]" (পিডিএফ)। Attorney General's Chambers of Malaysia। ৩ মে ২০১৮। সংগ্রহের তারিখ ২০১৮-০৮-০১। [স্থায়ীভাবে অকার্যকর সংযোগ] "Federal Government Gazette - Results of Contested Election and Statements of the Poll after the Official Addition of Votes, Parliamentary Constituencies for the State of Penang [P.U. (B) 310/2018]" (পিডিএফ)। Attorney General's Chambers of Malaysia। ২৮ মে ২০১৮। সংগ্রহের তারিখ ২০১৮-০৮-০১। [স্থায়ীভাবে অকার্যকর সংযোগ]
অমিতাভ ঘোষ

অমিতাভ ঘোষ (জন্ম ১৯৫৬) একজন ভারতীয় বাঙালি লেখক এবং সাহিত্য সমালোচক । তিনি ইংরেজি সাহিত্যে অবদানের জন্যই বেশি পরিচিত। অমিতাভ ঘোষ ভারতের পশ্চিমবঙ্গের কলকাতায় জন্মগ্রহণ করেন এবং দ্য ডুন স্কুল, সেন্ট স্টিভেনস কলেজ, দিল্লি এবং অক্সফোর্ড বিশ্ববিদ্যালয়ে পড়াশোনা করেন। তিনি অক্সফোর্ড থেকে সামাজিক নৃবিজ্ঞানে পিএইচডি ডিগ্রি লাভ করেন। অমিতাভ নিউ ইয়র্ক শহরে তার স্ত্রী ডেবোরা বেকার-এর সাথে বাস করছেন। ডেবোরা লরা রাইডিং-এর উপর ১৯৯৩ সালে একটি জীবনী রচনা করেছেন এবং লিটল, ব্রাউন অ্যান্ড কোম্পানি-র একজন বয়োজ্যেষ্ঠ সম্পাদক। অমিতাভ ও ডেবোরার লীলা ও নয়ন নামের দুইটি সন্তান আছে। ১৯৯৯ সালে অমিতাভ সিটি ইউনিভার্সিটি অভ নিউ ইয়র্কের কুইন্স কলেজে তুলনামূলক সাহিত্যের অধ্যাপক হিসেবে যোগ দেন। এছাড়া তিনি ২০০৫ সাল থেকে হার্ভার্ড বিশ্ববিদ্যালয়ের ইংরেজি বিভাগের একজন খণ্ডকালীন অধ্যাপক। তিনি সম্প্রতি ভারতের গোয়াতে সম্পত্তি কিনেছেন এবং ভারতে ফিরে আসছেন। তিনি বর্তমানে একটি উপন্যাস ত্রয়ীর উপর কাজ করছেন। অমিতাভ ঘোষ এ পর্যন্ত ৬টি উপন্যাস রচনা করেছেন। সর্বশেষ সি অভ পপিজ উপন্যাসটি ব্রিটিশ-চীনের আফিম যুদ্ধের পটভূমিতে রচিত। ২০০৪ সালে প্রকাশিত দ্য হাংগ্রি টাইড সুন্দরবনের পটভূমিকাতে লেখা। ১৯৯০ সালে রচিত দ্য শ্যাডো লাইন উপন্যাসের জন্য অমিতাভ ভারতের সবচেয়ে মর্যাদাপূর্ণ সাহিত্য পুরস্কার সাহিত্য অকাদেমি পুরস্কার লাভ করেন। ১৯৯৫ সালে রচিত ক্যালকাটা ক্রোমোজোম-এর জন্য পান আর্থার সি ক্লার্ক পুরস্কার। ২০০৭ সালে ভারত সরকার তাকে পদ্মশ্রী সম্মানে ভূষিত করে। ডিসেম্বর ২০১৮ সালে তিনি ৫৪তম জ্ঞানপীঠ পুরস্কার সম্মানে ভূষিত হন। ২০০৯ সালে তিনি রয়্যাল সোসাইটি অভ লিটারেচারের ফেলো নির্বাচিত হন। ২০১৫ সালে অমিতাফ ফোর্ড ফাউন্ডেশনের আর্ট অভ চেঞ্জ ফেলো হন। Gupte, Masoom (২৫ নভেম্বর ২০১৬)। "The heroic tale of great entrepreneurs is nonsense: Amitav Ghosh"। The Economic Times। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  Ghosh, Amitav ওয়েব্যাক মেশিনে আর্কাইভকৃত ৫ আগস্ট ২০১১ তারিখে, Encyclopædia Britannica (পিডিএফ) http://india.gov.in/hindi/myindia/Padma%20Awards.pdf। সংগ্রহের তারিখ ১৭ অক্টোবর ২০০৮।  |শিরোনাম= অনুপস্থিত বা খালি (সাহায্য)[অকার্যকর সংযোগ] "Author Amitav Ghosh honoured with 54h Jnanpith award"। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  "Royal Society of Literature All Fellows"। Royal Society of Literature। ৫ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১০।  "The Art of Change: Meet our visiting fellows"। Ford Foundation (ইংরেজি ভাষায়)। সংগ্রহের তারিখ ২০১৯-১০-২৯।  উইকিউক্তিতে অমিতাভ ঘোষ সম্পর্কিত উক্তির সংকলন রয়েছে। ওয়েবসাইট Amitav Ghosh in Emory University Site Trapped by Language: On Amitav Ghosh's In an Antique Land - University of Denver Interview with Amitav Ghosh on CNN-IBN/ibnlive.com on his book Sea of Poppies[স্থায়ীভাবে অকার্যকর সংযোগ]
ওয়াল্ট ডিজনি স্টুডিওজ মোশন পিকচার্স

ওয়াল্ট ডিজনি স্টুডিওজ মোশন পিকচার্স হলো একটি মার্কিন চলচ্চিত্র পরিবেশক, যা দ্য ওয়াল্ট ডিজনি কোম্পানির মালিকানাধীন। এটি ওয়াল্ট ডিজনি স্টুডিওজ, ওয়াল্ট ডিজনি এনিমেশন স্টুডিওজ, পিক্সার, মার্ভেল স্টুডিওজ, লুকাইফিল্ম, টুয়েন্টিয়েথ সেঞ্চুরি ফক্স, ফক্স সার্চলাইট পিকচার্স এবং ব্লু স্কাই স্টুডিওজ দ্বারা প্রযোজিত ও মুক্তিপ্রাপ্ত চলচ্চিত্রের জন্য প্রক্ষাগৃহ-বিষয়ক পরিবেশনা, বিপণন এবং প্রচারণার কাজ পরিচালনা করে। কোম্পানি মূলত বুয়েনা ভিস্টা ফিল্ম ডিস্ট্রিবিউশন কোম্পানি, ইনকর্পোরেটেড হিসেবে ১৯৫৩ সালে প্রতিষ্ঠা করা হয় এবং পরবর্তীতে বুয়েনা ভিস্টা ডিস্ট্রিবিউশন কোম্পানি, ইনকর্পোরেটেড ও বুয়েনা ভিস্টা পিকচার্স ডিস্ট্রিবিউশন, ইনকর্পোরেটেড নামে নামকরণ করা হয়। বর্তমানে ব্যবহৃত নামটি ২০০৭ সালের এপ্রিলে থেকে ব্যবহার করা হয়। Busch, Anita। "Disney Exec Reorg: Asad Ayaz Named President Of Marketing As Ricky Strauss Moves To President For Studio's New SVOD Service"। Deadline.com। সংগ্রহের তারিখ জুলাই ১, ২০১৮।  "Company Overview of Walt Disney Studios Motion Pictures, Inc."। Bloomberg Businessweek। সংগ্রহের তারিখ ফেব্রুয়ারি ১০, ২০১৩।  Fixmer, Andy (এপ্রিল ২৫, ২০০৭)। "Disney to Drop Buena Vista Brand Name, People Say (Update1)"। bloomberg.com। জানুয়ারি ৪, ২০১৪ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১২।  "Buena Vista Pictures Distribution, INC."। Entity Information। New York State Department of State। সংগ্রহের তারিখ এপ্রিল ১৬, ২০১৩।
আইশাথ নাহুলা

আইশাথ নাহুলা (জন্ম ১২ মার্চ ১৯৮২) হলেন মালদ্বীপের একজন রাজনীতিবিদ, যিনি জুমহুরি পার্টির রাজনীতির সাথে যুক্ত। তিনি জুমহুরি পার্টির নেতা কাশিম ইব্রাহিমের সহধর্মিণী। আয়শাথ নাহুলা ১৯৮২ সালের মার্চ মাসের ১২ তারিখে মালদ্বীপের রাজধানী মালেতে জন্মগ্রহণ করেন। ২০১৮ সালের আগস্ট মাসের ২৪ তারিখে তিনি জুমহুরি পার্টির ন্যাশনাল এক্সিকিউটিভ কাউন্সিলের সদস্য হিসেবে দায়িত্বভার গ্রহণ করেন। এরপর, ২০১৮ সালে মালদ্বীপের রাষ্ট্রপতি নির্বাচনে তিনি দেশটিতে রাষ্ট্রপতি পদপ্রার্থী ইব্রাহিম মোহাম্মদ সলিহের পক্ষে প্রচারাভিযান চালান। রাষ্ট্রপতি নির্বাচনে ইব্রাহিম মোহামেদ সলিহ জয়লাভ করেন। নির্বাচিত হবার পর ইব্রাহিম মোহামেদ সলিহ তাকে সড়ক পরিবহন ও বেসামরিক বিমান পরিবহন মন্ত্রী হিসেবে নিয়োগ দেন। "JP leader's wife Aishath Nahula wins party council seat"। Raajje.mv News। ২৩ জুন ২০১৮। ১৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৮।  "JP Leader's wife wins party council seat"। Raajje.mv। ১৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৮।  *"The nation will plunge into slavery if President Yameen is elected for a second term: Qasim"। Raajje.mv News। ৯ সেপ্টেম্বর ২০১৮। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৮।  "JP leader's wife conducts door-to-door campaign in capital city"। Raajje.mv News। ১০ সেপ্টেম্বর ২০১৮। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৮।  "Qasim's wife Aishath Nahula campaigns at AA. Atoll"। Vnews.mv। ১৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৮।  "Ibrahim Mohamed Solih wins Maldives Presidency"। Straitstimes.com। সংগ্রহের তারিখ ১০ ডিসেম্বর ২০১৮।  "The President's Office – The Cabinet"। presidencymaldives.gov.mv। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।
আসিফ মাসুদ

সৈয়দ আসিফ মাসুদ শাহ (উর্দু: آصف مسعود‎‎; জন্ম: ২৩ জানুয়ারি, ১৯৪৬) তৎকালীন ব্রিটিশ ভারতের পাঞ্জাব প্রদেশের লাহোরে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭৭ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন আসিফ মাসুদ। লাহোরের ইসলামিয়া কলেজে পড়াশোনা করেছেন তিনি। ১৯৬৩-৬৪ মৌসুম থেকে ১৯৭৬-৭৭ মৌসুম পর্যন্ত আসিফ মাসুদের প্রথম-শ্রেণীর খেলোয়াড়ী জীবন চলমান ছিল। এ পর্যায়ে লাহোর, পাকিস্তান ইন্টারন্যাশনাল এয়ারলাইন্স ও পাঞ্জাব বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন তিনি। সমগ্র খেলোয়াড়ী জীবনে ১৬ টেস্ট ও ৭টি একদিনের আন্তর্জাতিকে অংশগ্রহণ করার সুযোগ পেয়েছিলেন আসিফ মাসুদ। ২১ ফেব্রুয়ারি, ১৯৬৯ তারিখে লাহোরে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৬৮-৬৯ মৌসুমে টেস্ট অভিষেকের পর থেকে পরবর্তী সাত বছর দলের নিয়মিত খেলোয়াড়ে পরিণত হন। ইংল্যান্ড ও অস্ট্রেলিয়ায় দুইবার গমন করেন। ১৯৭১ সালে ইংল্যান্ড গমন করেন। বার্মিংহাম টেস্টে নিজস্ব সেরা খেলা উপহার দেন। ৫/১১১ ও ৪/৪৯ বোলিং পরিসংখ্যান গড়েন তিনি। ফলশ্রুতিতে, ১৯৭১-৭২ মৌসুমে বহিঃবিশ্ব একাদশের সদস্যরূপে মনোনীত হন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলের অন্যতম সদস্য ছিলেন। ঐ প্রতিযোগিতায় তার দল গ্রুপ পর্ব থেকে বিদায় নেয়। তিনটি খেলার মধ্যে একটিতে অংশ নিয়ে ৭ বল মোকাবেলান্তে একটি চারের মার সহযোগে ৬ রান তুলেছিলেন। ১৯৭৭ সালে ক্রিকেট খেলা থেকে অবসর গ্রহণ করেন। যুক্তরাজ্যে বৈবাহিক সম্পর্ক স্থাপন করেন। সেখানে তিনি সফলতম ব্যবসায়ী হিসেবে আবির্ভূত হন। ল্যাঙ্কাশায়ারের বারির তৎকালীন ডাকঘরে প্রথম ভ্রমণ সংস্থা প্রতিষ্ঠা করেন। ব্যক্তিগত জীবনে বিবাহিত তিনি। বর্তমানে তিনি বারিতে স্ব-পরিবারে চার সন্তান নিয়ে বসবাস করছেন। দীর্ঘদেহী ও মজবুত গড়নের অধিকারী আসিফ মাসুদের ঘন কালো দাঁড়ি নিয়ে খেলায় অগ্রসর হতেন। মাথার চুলও ঝাঁকড়া প্রকৃতির ছিল। মূলতঃ নতুন বল নিয়ে বোলিং আক্রমণ পরিচালনা করতেন। আক্রমণ পরিচালনার লক্ষ্যে দৌঁড়ানোর কৌণিক দিকেরও ভিন্নতা নিয়ে আসতেন এবং বলে সুইং ও সিম আনয়ণে সক্ষমতা দেখাতেন। List of Pakistan Test Cricketers "Pakistan – Test Batting Averages"। ESPNCricinfo। সংগ্রহের তারিখ ৩ নভেম্বর ২০১৬।  "Pakistan – Test Bowling Averages"। ESPNCricinfo। সংগ্রহের তারিখ ৩ নভেম্বর ২০১৬।  1971, When people power sunk South Africa, Martin Williamson October 1, 2005 Cricinfo 1975 World Cup stats for Pakistan মজিদ খান ওয়াসিম রাজা মুশতাক মোহাম্মদ পাকিস্তানি টেস্ট ক্রিকেটারদের তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আসিফ মাসুদ (ইংরেজি) ক্রিকেটআর্কাইভে আসিফ মাসুদ (সদস্যতা প্রয়োজনীয়) (ইংরেজি)
নাদ্রা পাঞ্জওয়ানি

নাদ্রা পাঞ্জওয়ানি হচ্ছেন একজন পাকিস্তানি লোকহিতৈষী এবং সিন্ধু প্রদেশের সাবেক তত্ত্বাবধায়ক সরকারের প্রাদেশিকমন্ত্রী। তিনি গুজরাটি বংশোদ্ভূত একটি ব্যবসায়ী পরিবারে জন্মগ্রহণ করেন। তিনি সিতারা-ই-ইমতিয়াজ পুরস্কার পেয়েছেন, পাকিস্তানের তৃতীয় সর্বোচ্চ বেসামরিক পুরস্কার। ২০০৪-এ, পাকিস্তানের রাষ্ট্রপতি পারভেজ মোশাররফ জনসাধারণের সেবায় নিয়োজিত থাকার জন্য তাকে পাকিস্তানের দ্বিতীয় সর্বোচ্চ বেসামরিক পুরস্কার হিলাল-ই-ইমতিয়াজ প্রদান করেন। তিনি জয়নাব পাঞ্জওয়ানি মেমোরিয়াল হাসপাতালের পৃষ্ঠপোষক, দৃষ্টি শক্তিহীনদের জন্য পাঞ্জওয়ানি স্কুল/কলেজ এবং তার পিতা ড. মোহাম্মদ হোসেন পাঞ্জওয়ানির স্মরনে করাচি বিশ্ববিদ্যালয়-এ ড. পাঞ্জওয়ানি সেন্টার ফর মললিকুলার মেডিসিন এন্ড ড্রাগ রিসার্চ প্রতিষ্ঠা করেন। তিনি সিন্ধু মাদ্রাসাতুল ইসলাম বিশ্ববিদ্যালয়কে সহায়তা করেন। Ghori, Habib Khan (২০ নভেম্বর ২০০৭)। "KARACHI: Thumbnail sketches of cabinet ministers"।  "Zainab Panjwani Memorial Hospital - History"। www.panjwani.org। ১২ মে ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।  "130 nationals, foreigners to get civil awards"। Dawn। আগস্ট ১৪, ২০০৪।  Commonwealth Universities Yearbook (ইংরেজি ভাষায়)। Association of Commonwealth Universities.। ২০০৭।  "Dr. Panjwani Center for Molecular Medicine and Drug Research"। International Center for Chemical and Biological Sciences। সংগ্রহের তারিখ ২০১৮-১০-৩০।  "VC explains conditions that led to establishment of Sindh Madressatul Islam" (ইংরেজি ভাষায়)। সংগ্রহের তারিখ ২০১৮-১০-২৫।
সিসি খামপেপে

সিসি ভার্জিনিয়া খামপেপে (জন্ম ৮ জানুয়ারি ১৯৫৭) হলেন দক্ষিণ আফ্রিকার একজন বিচারক, যিনি দক্ষিণ আফ্রিকার সাংবিধানিক আদালতের বিচারপতি হিসেবে দায়িত্ব পালন করছেন। সিসি খামপেপে ১৯৫৭ সালের ৮ জানুয়ারি দক্ষিণ আফ্রিকার ট্রান্সভাল প্রদেশের সোয়েতোতে জন্মগ্রহণ করেন। তিনি দক্ষিণ আফ্রিকার জুজুল্যান্ড বিশ্ববিদ্যালয় ও যুক্তরাষ্ট্রের হার্ভার্ড বিশ্ববিদ্যালয়ের আওতাধীন হার্ভার্ড ল স্কুলে পড়াশোনা করেছেন। ১৯৮৫ সালে তিনি আইনজীবী হিসেবে যাত্রা শুরু করেন এবং বোম্যান গিফ্যান নামের একটি আইনি সহায়তাকারী প্রতিষ্ঠানের সাথে যুক্ত হন। ১৯৯৫ সালে তিনি দেশটির ট্রুথ অ্যান্ড রিকন্সিলিশন কমিশনের সদস্য হিসেবে নিযুক্ত হন। ১৯৯৮ সাল থেকে ১৯৯৯ সাল পর্যন্ত তিনি দেশটির ন্যাশনাল প্রসিকিউটিং অথরিটির সাথে যুক্ত ছিলেন। ২০০০ সালে সিসি খামপেপেকে দক্ষিণ আফ্রিকার হাইকোর্টের ট্রান্সভাল প্রদেশ শাখার (বর্তমান উত্তর গটেং হাইকোর্ট) বিচার হিসেবে নিযুক্ত করেন দক্ষিণ আফ্রিকার তৎকালীন রাষ্ট্রপতি থাবো এমবেকি। এরপর তিনি ২০০৭ সাল থেকে ২০০৯ সাল পর্যন্ত দেশটির শ্রম আপিল আদালতের বিচারক হিসেবে দায়িত্ব পালন করেন। ২০০৯ সালে তাকে দেশটির সাংবিধানিক আদালতের বিচারপতি হিসেবে নিয়োগ দেন দেশটির তৎকালীন রাষ্ট্রপতি জ্যাকব জুমা। "Justice Sisi Khampepe"। Constitutional Court। সংগ্রহের তারিখ ১১ অক্টোবর ২০১২।  "Judges - Justice Sisi Khampepe"। Constitutional Court of South Africa। সংগ্রহের তারিখ ১০ মে ২০১৪।  "New judges" (পিডিএফ)। Consultus। General Council of the Bar। 14 (1): 22। এপ্রিল ২০০১। ৫ ডিসেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ অক্টোবর ২০১২।
মগ্দলীনী মরিয়ম

মগ্দলীনী মরিয়ম (হিব্রু ভাষায়: מרים המגדלית‎, বাইবেলীয় গ্রিক: Μαρία ἡ Μαγδαληνή María hē Magdalēnē, আরবি: مريم المجدلية Maryam al-Majdaliyyah), যিনি মগ্দলের মরিয়ম বা শুধু মগ্দলীনী নামেও পরিচিত, ছিলেন একজন ইহুদি নারী যিনি চারটি বিধিসম্মত সুসমাচারমতে যিশুর একজন অনুসারী হিসেবে ভ্রমণ করেছিলেন এবং যিশুর ক্রুশবিদ্ধকরণ ও পুনরুত্থানের একজন প্রত্যক্ষদর্শী ছিলেন। সুসমাচারসমূহে তাঁর নাম বারোবার উল্লেখ করা হয়েছে যা অধিকাংশ প্রেরিত ও অ-পারিবারিক নারীদের তুলনায় বেশি। মরিয়মের উপাধি মগ্দলীনী দ্বারা বোঝানো হয় যে তিনি সম্ভবত গালীল সাগরের পশ্চিমতীরস্থ মৎস্যজীবী শহর মগ্দল থেকে এসেছিলেন। সুসমাচারসমূহে তাঁকে যেখানে যেখানে উল্লেখ করা হয়েছে তার সব জায়গাতেই তাঁকে যিশুর গুরুত্বপূর্ণ মুহূর্তের সাক্ষী হিসেবে বর্ণনা করা হয়েছে। এছাড়াও বর্ণনা করা হয়েছে যে, তিনিই প্রথম খালি সমাধি দেখেন এবং যিশুর পুনরুত্থানের বিষয়টি সামনে নিয়ে আসেন। বর্ণনায় তাঁকে একাকী বা কোন বড় দলের সাথে দেখানো হয়েছে। খ্রিষ্টীয় বিভিন্ন বর্ণনায় তাঁকে অনুসারীদের মধ্যে সর্বশ্রেষ্ঠ উল্লেখ করা হয়েছে। যদিও অনেক পণ্ডিত ধর্মীয় বইয়ে উল্লেখ করা এসব বর্ণনাকে ঐতিহাসিকভাবে নির্ভুল মনে করেন না, তবে তাঁরা মনে করেন যে তিনি যিশুর সবচেয়ে কাছের শিষ্য ছিলেন এবং শিষ্যদের মধ্যে তিনিই একমাত্র যিশুর আসল শিক্ষা অনুধাবন করতে পেরেছিলেন। যিশুর সাথে তাঁর সান্নিধ্য অন্য শিষ্যদের মধ্যে মাঝে মাঝে হিংসার কারণ হয়ে দাঁড়ায়। যাঁদের সাথে এমন প্রতিযোগিতা ছিল তার মধ্যে উল্লেখযোগ্য হলেন সন্ত পিতর। মধ্যযুগের পশ্চিমা বিভিন্ন লেখনিতে মগ্দলীনীমে অন্যভাবে উপস্থাপন করা হয়েছে। তাঁকে অনেক সময় মেরি অব বেথানির সাথে মিলিয়ে ফেলা হয় অথবা তাঁকে গণিকা হিসেবে উপস্থাপন করা হয়। এ সময় এরকম বিশ্বাসও তৈরি হয়। যদিও সেগুলোর কোন ঐতিহাসিক কোন প্রমাণ পাওয়া যায়নি বলে অভিজ্ঞরা মত দেন। মধ্যযুগীয় বিভিন্ন উপন্যাসে মগ্দলীনী মরিয়মকে সম্পদশালী নারী হিসেবে দেখানো হয়েছে এবং তিনি দক্ষিণ ফ্রান্সে ভ্রমণ করেছেন বলে উল্লেখ করা হয়েছে। এ ধরনের সব বিতর্ক খ্রিস্টানদের সকল পক্ষই অস্বীকার করেছেন। ১৯৬৯ সালে মেরি বেথানি, মগ্দলীনী মরিয়ম ও বেনামী বেশ্যার বিতর্কটি রোমান ক্যালেন্ডার থেকে সরিয়ে ফেলা হয় কিন্তু জনপ্রিয় সংস্কৃতিতে সেটি বিদ্যামন থেকে যায়। ক্যাথলিক মণ্ডলী, পূর্ব অর্থডক্স মণ্ডলী, প্রোটেস্ট্যান্টবাদ, অ্যাংলিকান কমিউনিয়ন ও অন্যান্য খ্রিষ্টীয় মণ্ডলী সকলেই মেরিকে একজন সন্ন্যাসিনী হিসেবে মনে করে থাকেন। অন্যান্যরা তাঁকে আদর্শ শিষ্য হিসেবে মনে করেন। মগ্দলীনী মরিয়ম যিশুর স্ত্রী ছিলেন বা তাদের মধ্যে যৌন সম্পর্ক ছিল এমন মতবাদ ইতিহাসবিদরা সন্দেহের চোখে দেখেন ও প্রমাণ নেই বলে মনে করেন। Μαρία η Μαγδαληνή in Matt 27:56; 27:61; 28:1; Mark 15:40; টেমপ্লেট:Bibleref2-nb; টেমপ্লেট:Bibleref2-nb; টেমপ্লেট:Bibleref2-nb replaces "η" with "τη" because of the case change. Luke 8:1 says "Μαρία ... η Μαγδαληνή" and টেমপ্লেট:Bibleref2-nb says "η Μαγδαληνή Μαρία". John 19:25, 20:1 and 20:18 all say "Μαρία η Μαγδαληνή". "Mary Magdalene, the clichés". ওয়েব্যাক মেশিনে আর্কাইভকৃত ফেব্রুয়ারি ২৫, ২০১৫ তারিখে BBC, Religions, July 20, 2011. Meyers, Carol, সম্পাদক (২০০০)। "Named Women: Mary 3 (Magdalene)"। Women in Scripture। Boston: Houghton Mifflin Co.। পৃষ্ঠা 122। আইএসবিএন 978-0-395-70936-8।
চিপ (ম্যাগাজিন)

চিপ একটি কম্পিউটার এবং কমিউনিকেশন ম্যাগাজিন যেটি চিপ হোল্ডিং (পূর্বে ভোগেল বার্দা হোল্ডিং গিএমবিএইচ) প্রকাশিত করে। এটি ইউরোপ এবং এশিয়ার কয়েকটি দেশে প্রকাশিত হয়। চিপ ম্যাগাজিনের জার্মান সংস্করণ প্রকাশিত হয় ১৯৭৮ সালের সেপ্টেম্বরে। এটি জার্মানির সবচেয়ে পুরাতন কম্পিউটার ম্যাগাজিন এবং বড় পরিসরে এটি ছাপানো হয়। এটি একটি মাসিক ম্যাগাজিন। ২০০৮ সাল পর্যন্ত ম্যাগাজিনটির প্রায় ৪,১্‌০১৯ কপি বিক্রয় হয়েছে। জার্মানির বাজারে আরো কিছু প্রযুক্তি সম্পর্কিত ম্যাগাজিন রয়েছে যা চিপের শক্ত প্রতিদ্বন্দী। এদের মধ্যে কম্পিউটার বিল্ড, পিসি-ওয়েল এবং সিটি উল্লেখযোগ্য। চিপ ব্র্যান্ডের একটি অনলাইন সংস্করণ রয়েছে যেটি সম্পূর্ণ স্বাধীন। এর নাম চিপ অনলাইন। এটি জার্মানির মধ্যে সর্বাধিক বেশি প্রবেশ করা অনলাইন পোর্টাল। এই অনলাইন সংস্করণে সফটওয়্যার, হার্ডওয়্যার টেস্ট করার পাশাপাশি দামও দেখা যায়। এছাড়া রয়েছে ডাউনলোডের সুযোগ এবং সাম্প্রদায়িক বিভাগ। মার্চ ২০১৯-এর হিসাব অনুযায়ী[হালনাগাদ], আলেক্সা র‍্যাংকিং-এ জার্মানির প্রথম ৩০ টি ওয়েরসাইটের মধ্যে এটি একটি। চিপ অনলাইন চিপ ডিজিটাল গিএমবিএইচ দ্বারা পরিচালিত হয়। বর্তমানে নিমোক্তভাবে ম্যাগাজিনটি প্রকাশিত হয়ঃ চিপ প্রিমিয়াম (প্রিমিয়াম (৩ টি ডিভিডি) অথবা ১টি ডিভিডি চিপ ফোটো ভিডিও ডিজিটাল মিট ডিভিডি চিপ টেস্ট এন্ড কাউফ চিপ লিনাক্স "Chip.de"। Alexa। ২০১৫-০২-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৭।  "CHIP Premium"। ২০১৪-০৭-১৩ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।  "CHIP mit DVD"। ২০১৫-০৩-১৬ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।  "CHIP Foto Video Digital mit DVD"। ২০১৫-০৩-২১ তারিখে মূল থেকে আর্কাইভ করা। সংগ্রহের তারিখ ২০১৪-১২-৩০।  "CHIP Test & Kauf"। সংগ্রহের তারিখ ২০১৪-১২-৩০।  "CHIP Linux"। সংগ্রহের তারিখ ২০১৪-১২-৩০।  Chip.de download.chip.eu/en ওয়েব্যাক মেশিনে আর্কাইভকৃত ১৪ মে ২০১৬ তারিখে
প্রমথনাথ মিত্র

প্রমথনাথ মিত্র (জন্ম: ৩০ অক্টোবর ১৮৫৩ - মৃত্যূ: ২৩ সেপ্টেম্বর ১৯১০) ভারতে বিপ্লবী প্রতিষ্ঠান সংগঠনের গুরুত্বপূর্ণ ব্যক্তি ছিলেন। তিনি ব্যারিস্টার পি মিত্র নামেই অধিক পরিচিত ছিলেন। প্রমথনাথ মিত্র বর্তমান ভারতের পশ্চিমবঙ্গের উত্তর ২৪ পরগণা জেলার নৈহাটিতে জন্মগ্রহণ করেন। তার পিতার নাম বিপ্রদাস। ১৮৭৫ খ্রিষ্টাব্দে প্রমথনাথ ইংল্যান্ড থেকে ব্যারিস্টার হয়ে দেশে ফেরেন। ইংল্যান্ডে পড়াশোনা করবার সময়ে তিনি আয়ারল্যান্ড এবং রাশিয়ার বিপ্লবীদের কথা জানতে পারেন এবং দেশে ফিরে বিপ্লবী দল গঠনের সংকল্প করেন। বিংশ শতকের প্রথম দিকে যে সব গুপ্ত সমিতি দেশে প্রতিষ্ঠিত হয়েছিল তিনি তাদের মধ্যে সংযোগ রক্ষা করতেন। ২৪ মার্চ ১৯০২ খ্রিষ্টাব্দে তিনি সতীশচন্দ্র বসু দ্বারা প্রতিষ্ঠিত ভারত অনুশীলন সমিতির অধিকর্তা নির্বাচিত হন। পরে এই সমিতির নাম বদল করে শুধু অনুশীলন সমিতি রাখা হয়। প্রমথনাথ এই সমিতির আর্থিক দায়িত্ব নিয়েছিলেন। তিনি অনুশীলন সমিতির ঢাকা শাখারও ডিরেক্টর নির্বাচিত হয়েছিলেন। ঢাকা অনুশীলন সমিতির পুলিনবিহারী দাস তারই প্রচেষ্টায় বিপ্লবী হয়েছিলেন। ১৯০৬ খ্রিষ্টাব্দে তিনি নিখিল বঙ্গ বৈপ্লবিক সমিতির এবং কলকাতায় সুবোধ মল্লিকের বাড়িতে অনুষ্ঠিত নিখিল বঙ্গ বিপ্লবী সম্মেলনের সভাপতি ছিলেন। তিনি বাঙালিদের শারীরিক ব্যায়ামের উপর গুরুত্ব দিতেন। প্রমথনাথ হাইকোর্টে ব্যারিস্টারি করতেন। তিনি বন্ধু সুরেন্দ্রনাথ বন্দ্যোপাধ্যায়ের অনুরোধে রিপন কলেজে অধ্যাপনার কাজ নেন। তিনি ভাল বক্তা এবং ইংরেজি লেখায় দক্ষ ছিলেন । তিনি কংগ্রেসে কোনদিন যোগ দেন নি। ১৮৮৩ খ্রিষ্টাব্দে তৎকালীন সরকার সুরেন্দ্রনাথ বন্দ্যোপাধ্যায়কে আদালত অবমাননার দায়ে কারাদণ্ড দিলে তিনি বহু লোকের দল যোগাড় করে কারাগার ভেঙে সুরেন্দ্রনাথকে উদ্ধারের পরিকল্পনা করেছিলেন। উপন্যাস যোগী গ্রন্থ তর্কতত্ত্ব জাতি ও ধর্ম হিস্ট্রি অফ দ্য ইন্টেলেকচুয়াল প্রগ্রেস অফ ইন্ডিয়া সংসদ বাঙালি চরিতাভিধান - প্রথম খণ্ড - সাহিত্য সংসদ বাংলাপিডিয়ায় প্রমথনাথ মিত্র
ভিরাগো

ভিরাগো একজন নারী বীর। যার নামের বিভিন্ন অর্থ যেমন 'অত্যন্ত বলিষ্ঠ একজন, বীর যোদ্ধা, মহিলা যোদ্ধা, নায়িকা ইত্যাদি। ঐতিহাসিকভাবে, একটি ভিরাগোর ধারণাটি প্রাচীনকালে ফিরে গেলে বুঝা যাবে। যেসময় হেলেনীয় দর্শনের উল্লেখ ছিলো সেই সময় অভিজাত এবং বিশেষভাবে বীরত্বপূর্ণ পুরুষরা ভিরাগো ছিল। Virtus (Vir সাথে যুক্ত থাকে, সাহসী মানুষ সমাজের সর্বোচ্চ মূল্যবোধ ও নৈতিকতা অনুসারে হোমো, মানুষের মত) প্রাচীন রোমের (গ্রীস) একজন ব্যক্তির জন্য শ্রেষ্ঠত্বের বৈশিষ্ট্য সংজ্ঞায়িত করেছেন, যার মধ্যে আছে সাহস ও বীরত্ব, কিন্তু নৈতিকতা এবং শারীরিক শক্তি। নারী এবং অ-অভিজাত বা বীর নয় এমন পুরুষ (ক্রীতদাস, দাস, কারিগর, ব্যবসায়ীরা) একটি নিচু শ্রেণীর হিসাবে বিবেচিত হয়, এবং রোমানরা এই নৈতিকতা বিশ্বাস করে। একটি মহিলা, তবে ব্যতিক্রমী যথেষ্ট সে এই ভিরাগো খেতাব অর্জন করতে পারে। তারপর, ভিরাগো সম্মান এবং শ্রদ্ধা একটি উপাধি ছিল। খ্রিস্টান ধর্মমতে, যে নান বা পবিত্র নারী কৌমার্য চর্চার মাধ্যমে পুরুষ সন্ন্যাসী ও ভিক্ষুকের মতো হয়ে গেছে উদাহরণস্বরূপ ধর্মীয় অনুশীলন এবং ভক্তি, এবং অক্ষত কুমারীত্ব, সীমাবদ্ধতা অতিক্রম করেছে বলে মনে করা হয় তাদের নারীবাদী এবং ভিরাগো বলা হয়। Jane Tibbetts Schulenburg. Forgetful of their sex: female sanctity and society, ca. 500-1100. University Of Chicago Press, 2001. Page 50. আইএসবিএন ৯৭৮-০-২২৬-৭৪০৫৪-৬. Virginia Blanton. Signs of devotion: the cult of St. Æthelthryth in medieval England, 695-1615 Pennsylvania State Univ Pr (Trd) (April 30, 2007). Page 168. আইএসবিএন ৯৭৮-০-২৭১-০২৯৮৪-৯. Newman, Barbara. From Virile Woman to Woman Christ: Studies in Medieval Religion and Literature. University of Pennsylvania Press, 1995. Page 5. আইএসবিএন ৯৭৮-০-৮১২২-১৫৪৫-৮. Laurence Lux-Sterritt. Redefining Female Religious Life: French Ursulines And English Ladies in Seventeenth-Century Catholicism. Ashgate Pub Co (January 30, 2006). Page 61. আইএসবিএন ৯৭৮-০-৭৫৪৬-৩৭১৬-৫.
তান আহ এং

তান আহ এং (সরলীকৃত চীনা: 曾亚英; প্রথাগত চীনা: 曾亞英; ফিনিন: Zēng Yà Yīng) (১৯৫৫-২০১৩) একজন চীনা বংশোদ্ভূত মালয়েশীয় রাজনীতিবিদ ছিলেন, যিনি মালয়েশীয় আইনসভার নিম্নকক্ষ দেওয়ান রাকয়াতে ২০০৪ সাল থেকে ২০১৩ সাল পর্যন্ত গেলাং পাতাহ আসনের সংসদ সদস্য হিসেবে দায়িত্ব পালন করেছেন। তিনি মালয়েশিয়ান চাইনিজ অ্যাসোসিয়েশনের রাজনীতির সাথে যুক্ত ছিলেন। তান আহ এং ১৯৫৫ সালের আগস্ট মাসের ২২ তারিখে মালয়েশিয়ার জোহর রাজ্যে জন্মগ্রহণ করেন। তিনি ২০০৪ সালের মালয়েশীয় সাধারণ নির্বাচনে গেলাং পাতাহ থেকে মালয়েশিয়ান চাইনিজ অ্যাসোসিয়েশনের মনোনয়ন লাভ করেন। তিনি ৪১,০০১ ভোট পেয়ে নির্বাচিত হন, যা ছিল প্রদত্ত ভোটের ৭৮%। এর পূর্বে তিনি দেশটির আইনসভার উচ্চকক্ষ দেওয়ান নেগারায় সিনেটর হিসেবে দায়িত্ব পালন করেছিলেন। ২০১৩ সালের মালয়েশীয় সাধারণ নির্বাচনে তিনি দেওয়ান রাকয়াতে গেলাং পাতাহ আসন থেকে পুনরায় প্রতিদ্বন্দ্বিতা করেন। এবার তিনি ৩৩,৬৩০ ভোট পেয়ে নির্বাচিত হন, যা ছিল প্রদত্ত ভোটের ৫৫%। ২০১৩ সালের মালয়েশীয় সাধারণ নির্বাচনের সময় তিনি মস্তিষ্কের ক্যান্সারে আক্রান্ত ছিলেন। সে জন্য তিনি সে বার প্রতিদ্বন্দ্বিতা করেন নি। তান আহ এং ২০১৩ সালের ১০ আগস্ট মস্তিষ্কের ক্যান্সারে আক্রান্ত হয়ে মৃত্যুবরণ করেন। "Tan Ah Eng, Y.B. Puan"। Parliament of Malaysia। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১০।  "Keputusan Pilihan Raya Umum Parlimen/Dewan Undangan Negeri"। Election Commission of Malaysia। ৬ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১০।  "Unexpected huge win"। New Straits Times। ২২ মার্চ ২০০৪।  "Universities must upgrade"। New Straits Times। ১৭ ডিসেম্বর ১৯৯৭।  "Former Gelang Patah MP Tan Ah Eng dies at 58"। ABN News। ১০ আগস্ট ২০১৩। ১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৪।